Title: A2.5 Apliquem coneixements a la vida quotidiana
Course: Física i Química 2n ESO 1r T

COM PUC TRIGAR MENYS TEMPS?

Objectiu: resoldre una situació/conflicte quotidià amb els conceptes del mòdul.

Sabem que entrar a les 8 del matí a l'institut és molt dur i et volem ajudar!

Ara que ja tens amplis coneixements de Cinemàtica, els pots aprofitar per dormir més temps. En grups de 4, escolliu la casa d'un dels membres del grup i calculeu el temps que trigueu a arribar a l'institut en 2 mitjans de transport diferents (caminant, corrent, amb patins, bicicleta, skate...).

No heu de fer el recorregut real amb els dos mitjans de transport; una opció és fer una simulació al pati de l'escola i extrapolar el resultat al recorregut des de casa vostra. Per fer l'extrapolació només cal calcular la velocitat de cada mitjà de transport dels escollits, a partir d'una distància concreta del pati i el temps que es triga a recórrer-la, i fer servir aquesta velocitat per calcular el temps que trigaríeu a recórrer la distància real des de casa vostra (aquesta la podeu trobar utilitzant el GOOGLE MAPS cercant el vostre institut i mirant quin és l'itinerari des de l'adreça de la vostra casa a peu, en transport públic o en cotxe).

Per a cada transport, heu de calcular la velocitat per 3 distàncies diferents al pati (rèpliques) i fer la mitjana.

Copia i completa la fitxa següent per cadascun dels transports escollits:

Font: Laura Arévalo i Gemma Campamà.

AVALUACIÓ DE L'ACTIVITAT

L'avaluació de l'activitat es farà a partir de la rúbrica que podeu veure més avall. Fixeu-vos bé en la rúbrica per saber què és el que més puntua i posar tot el que es demana.

Heu de trametre un informe que haurà d'incloure:

- Les fitxes amb cadascun dels mitjans de transport analitzats.
- Un mapa de GOOGLE MAPS on aparegui el punt inicial (la vostra casa) i el punt final (el vostre institut), així com el recorregut que seguiu marcat.
- Les conclusions, on heu d'explicar quin és el mitjà de transport òptim, justificant-ho amb el que s'ha treballat al llarg del mòdul.

- En cas d'haver de treballar telemàticament i no poder sortir al carrer (confinament) podeu demanar als vostres companys que van a l'institut en algun mitjà de transport (bici, cotxe, patinet...) quant temps triguen en arribar-hi i quina és la distància que recorren des de casa seva (la poden trobar al GOOGLE MAPS entre casa seva i l'institut). En aquest cas serà una estimació i no es podran fer rèpliques per calcular la mitjana de la velocitat, haureu de treballar amb un únic resultat. Poseu aquestes dades a la taula i feu l'extrapolació del que trigaríeu vosaltres utilitzant també el GOOGLE MAPS per trobar la distància de casa vostra a l'institut.

Grading form:

RÚBRICA DE L'ACTIVITAT "COM PUC TRIGAR MENYS TEMPS?"

Faltes d'ortografia.

- El text no conté faltes d'ortografia.
- El text conté menys de 3 faltes d'ortografia.
- El text conté entre 3 i 8 faltes d'ortografia.
- El text conté més de 8 faltes d'ortografia.
Estil d'escriptura.

- El text està totalment cohesionat de manera correcta.
- El text està cohesionat, però no de manera totalment correcta (falten connectors...).
- El text correspon al tipus de text que es demanava, però no està cohesionat.
- El text no correspon al tipus de text que es demanava.
Utilització de vocabulari.

- Utilitza una gamma amplia de vocabulari científic i de manera correcta.
- Utilitza vocabulari científic poc variat.
- Utilitza un vocabulari científic, però de manera incorrecta.
- No utilitza un vocabulari científic.
Fitxes dels mitjans de transport.

- Totes les fitxes que s'han presentat estan completes i tots els valors són lògics i les unitats concordants.
- Totes les fitxes que s'han presentat estan completes i amb valors lògics, però hi ha valors expressats en unitats errònies.
- Totes les fitxes que s'han presentat estan completes, però hi ha valors que no són lògics.
- Alguna de les fitxes que s'han presentat està incompleta.
Resposta de preguntes.

- Respon totes les preguntes que s'han realitzat en l'enunciat, de manera justificada.
- Respon les dues preguntes que s'han realitzat en l'enunciat, però sense justificació.
- Respon una de les preguntes que s'han realitzat en l'enunciat, però sense justificació.
- No respon cap pregunta de les que s'han realitzat en l'enunciat.