Title: Introducció del tema
Course: Física i Química 2n ESO 1r T > Section: Tema 3

1. Presentació del tema

Imagina't que ets un/a porter/ra d'un equip d'handbol. T'han llançat la pilota que va directa cap a la porteria i la teva responsabilitat és evitar el gol. Què faràs per desviar la pilota i que no entri? Li donaràs un cop amb la mà, oi?

Ara, anem a pensar una mica : quants cossos han intervingut en aquesta acció? Aquests cossos podem dir que han interaccionat entre ells? S'ha fet una força? Qui l'ha fet? Qui l'ha rebut? Si hi haguès més llançaments, la pilota sempre es desviaria cap al mateix lloc o pot anar en altres direccions?

En aquest mòdul parlarem de les forces i els seus efectes, aprendrem a dibuixar-les gràficament i a representar-les per una única força resultant. Distingirem entre magnituds escalars i vectorials, i definirem els paràmetres que descriuen una força. També, parlarem del pes i veurem que no és el mateix que la massa.

2. En aquest mòdul aprendràs a:

- Definir el concepte de força com a interacció entre cossos.
- Conèixer els efectes de les forces.
- Distingir entre forces a distància i per contacte.
- Representar forces gràficament.
- Realitzar composicions de forces.
- Diferenciar entre pes i massa.

3. Activitats

Al començament de l'apartat Activitats del mòdul, trobaràs una activitat inicial per introduir el tema.

A continuació veuràs que hi ha unes activitats de desenvolupament del mòdul, de tipus , són activitats interactives i autoavaluables del tipus resposta única, resposta múltiple, omple els espais buits, arrossega i deixa anar, marcar les paraules, etc. A més, trobaràs quadres amb les idees clau que t'ajudaran a realitzar aquestes activitats. Està clarament explicat el que hauràs de fer en els diferents exercicis.

Algunes d'aquestes activitats mostren enllaços a activitats de tipus tasca que hauràs de fer i trametre al professorat per a la seva correcció.

El mòdul acaba amb tres activitats més: confecció d'un mapa conceptual (taller ), una  pràctica (tasca ) i un qüestionari que pot servir com a examen o per repassar el que s'ha vist.

4. Pla de treball

El teu professor/a et guiarà al llarg de tema i et pautarà les activitats que hauràs d'anar fent.

Cal que vigilis sovint el calendari i als fòrums d'avisos i notícies i de Dubtes del curs.

A l'apartat Recursos, trobaràs uns apunts en format llibre , amb l'explicació dels conceptes tractats i recursos que t'ajudaran a entendre'ls. Serveixen com a llibre de consulta en cas que tinguis algun dubte mentre fas les activitats.

5. Avaluació

Exceptuant l'activitat inicial del mòdul, tota la resta d'activitats són avaluables.

Les activitats són autoavaluables (de correció automàtica), de manera que un cop acabades veuràs immediatament la teva qualificació i rebràs una retroacció.

Algunes de les activitats tipus tasca (com les pràctiques) s'avaluen mitjançant una  rúbrica que pots consultar abans de fer-les, per saber que és el que més puntuarà.

El mapa conceptual també s'avalua mitjançant una rúbrica, però en aquest cas seran els teus companys de classe els que avaluaran el mapa i et posaran una qualificació. Tu també hauràs d'avaluar el mapa conceptual dels teus companys.

El qüestionari final del mòdul també és autoavaluable.