Title: A1.7 Apliquem coneixements a la vida quotidiana
Course: Física i Química 2n ESO 1r T

PLANTEJAMENT D'UNA INVESTIGACIÓ

En aquesta tasca heu de plantejar una petita investigació descrivint cadascuna de les fases del mètode científic.

A continuació teniu un exemple del que heu de fer.

Exemple:

- Pregunta. Es dissol més sucre en l'aigua calenta que en freda?

- Hipòtesi. Sí. Resposta proposada.

- Variable controlada. La quantitat d'aigua. (La variable controlada és allò que no varia en tot l'experiment).

- Variable independent. La temperatura.

- Variable dependent. Els grams de sucre dissolts.

- Disseny. Quatre gots amb 200 ml d'aigua a temperatures de 4^o C, 20^o C, 40^o C i 60^o C. Afegir sucre en cada got fins que no es pugui dissoldre més.

- Registre de resultats. Pesar els gots i comparar.

- Conclusió. La hipòtesi és certa o no.

- Comunicació. Escriure un informe una mica més elaborat que aquest d'exemple, que s'ha d'enviar mitjançant aquesta tasca.

- Podeu treballar en grups segons les indicacions del professorat.
- Tramesa de la tasca: has de trametre (mitjançant aquesta tasca del moodle) l'informe de la vostra investigació que contingui els següents apartats:

1. PORTADA: amb el teu nom i cognoms, curs i grup i el nom de la resta de membres del grup.
2. PREGUNTA: aquí plantejareu la pregunta que us feu i voleu respondre amb la vostra investigació.
3. HIPÒTESI: la resposta que creieu més probable a la pregunta anterior, basada en el que observeu i el que ja sabeu. Raoneu una mica per què creieu que és certa la hipòtesi.
4. EXPERIMENTACIÓ: aquí heu de fer el disseny del vostre experiment, indicant la variable independent i la variable dependent, així com la o les variables controlades si n'hi ha. També feu una llista d'eines i material que necessitareu. El procediment, és a dir, els passos a seguir. I per últim, el registre de resultats, és a dir, els resultats que heu obtingut i les dades amb les mesures si heu realitzat, alguna fotografia o dibuix de l'experiment, gràfiques... el que creieu més oportú.
5. CONCLUSIÓ: aquí heu d'analitzar els resultats obtinguts i extreure'n una conclusió que ens digui si la vostra hipòtesi és certa o no.
6. COMUNICACIÓ: feu un informe amb tot plegat, que serà el que haureu de trametre en aquesta tasca. Recordeu que heu d'indicar si la hipòtesi és certa o no, i en cas que sigui que no, intenteu formular una altra hipòtesi segons el que heu observat a l'experiment.

- L'informe es pot lliurar escrivint-ho directament en el quadre de text de la tasca o bé penjant un document (pdf, word, LibreOffice...) en la tramesa.
- La tasca s'avaluarà mitjançant la rúbrica que pots consultar més avall.

Grading form:

Rúbrica activitat "Plantejament d'una investigació"

PARTICIPACIÓ

- Aprofita bé el temps i no es despista
- Aprofita bastant bé el temps i no es despista la major part del temps
- Fa la pràctica però no mostra interès. Es despista amb facilitat
- La participació és mínima o l'alumne es mostra hostil a participar
PRESENTACIÓ

- L'informe està presentat en document digital i utilitza títols i subtítols per a organitzar visualment el material
- L'informe està escrit a mà amb polidesa i utilitza títols per a organitzar visualment el material
- L'informe és un document digital o està escrit amb polidesa, però el format no ajuda a organitzar visualment el material
- L'informe està escrit a mà i es veu descuidat i amb ratllades, marques d'haver esborrat i/o plecs i fulls trencats
CONCEPTES CIENTÍFICS

- L'informe mostra que s'han entès de forma precisa i minuciosa els conceptes científics essencials
- L'informe mostra que s'han entès de forma precisa la majoria dels conceptes científics essencials
- L'informe mostra que s'han entès de forma limitada els conceptes científics essencials
- L'informe mostra que no s'han entès els conceptes científics essencials
CONCLUSIÓ

- La conclusió inclou els descobriments que recolzen la hipòtesi, possibles fonts d'error i el que s'ha après de l'experiment
- La conclusió inclou els descobriments que recolzen la hipòtesi i el que s'ha après de l'experiment
- La conclusió inclou el que s'ha après de l'experiment
- No s'inclou una conclusió en l'informe
ANÀLISI

- La relació entre les variables és discutida i les tendències/patrons són analitzats lògicament. Es fan prediccions sobre el que podria passar si es canviés el disseny experimental
- La relació entre les variables és discutida i les tendències/patrons analitzats lògicament
- La relació entre les variables és discutida però ni els patrons, tendències o prediccions es fan basant-se en les dades
- No es discuteix la relació entre les variables
DIBUIXOS/ FOTOS/ DIAGRAMES/ GRÀFIQUES

- S'inclouen dibuixos/ fotos/ diagrames/ gràfiques clars i precisos que faciliten la comprensió de l'experiment. Els diagrames estan etiquetats d'una manera ordenada i precisa
- S'inclouen dibuixos/ fotos/ diagrames/ gràfiques que estan etiquetats d'una manera ordenada i precisa
- Sinclouen dibuixos/ fotos/ diagrames/ gràfiques i aquests estan etiquetats
- Manquen dibuixos/ fotos/ diagrames/ gràfiques importants o manquen etiquetes importants
DADES

- S'inclou una representació precisa de les dades en taules i/o gràfiques. Les gràfiques i les taules estan etiquetades i titulades
- S'inclou una representació precisa de les dades en taules i/o gràfiques. Alguna gràfica o taula no està etiquetada o no està titulada.
- S'inclou una representació precisa de les dades en forma escrita
- Les dades no són mostrades o no són precises.
PROCEDIMENT

- El procediment està llistat amb passos clars. Cada pas està numerat i ben expressat
- El procediment està llistat en un ordre lògic, però els passos no estan numerats i/o no estan ben expressats
- El procediment està llistat, però no està en un ordre lògic i són difícils de seguir
- El procediment no llista de forma precisa tots els passos de l'experiment
MATERIALS

- Tots els materials utilitzats en l'experiment són descrits de forma clara i precisa.
- Gairebé tots els materials utilitzats en l'experiment es descriuen de forma clara i precisa.
- La majoria dels materials utilitzats en l'experiment estan descrits amb precisió.
- Molts dels materials estan descrits sense precisió o no estan del tot descrits
HIPÒTESI

- La relació postulada entre les variables i els resultats anticipats és clara i raonable, basada en el que s'ha estudiat
- La relació postulada entre les variables i els resultats anticipats està raonablement basada en el coneixement general i en observacions
- La relació postulada entre les variables i els resultats anticipats ha estat exposada, però sembla estar basada en una lògica defectuosa
- No s'ha proposat cap hipòtesi
OBJECTIU/PROBLEMA

- L'objectiu de la pràctica està clarament identificat i presentat
- L'objectiu de la pràctica està identificat, però no està presentat d'una manera clara
- L'objectiu de la pràctica està parcialment identificat i no està presentat d'una manera clara
- L'objectiu de la pràctica és erroni o irrellevant
APARTATS DE L'INFORME

- Tots els apartats estan presents i s'inclouen elements adicionals (gràfiques, comentaris, fotos...)
- Tots els apartats estan presents
- Un apartat no s'ha fet, però s'inclouen elements adicionals (gràfiques, comentaris, fotos...)
- No s'han fet diversos apartats de l'informe