Title: Guia didàctica del professorat
Course: Física i Química 2n ESO 1r T > Section: General

1. Descripció del curs

Característiques del curs

Aquest curs està estructurat en 3 mòduls per a dur a terme durant el primer trimestre ampliables a altres mòduls posteriors, i diferenciats cada un en el seu contingut de manera que cada mòdul es pugui tractar de manera independent i es pugui ubicar al moment del curs que es cregui oportú.

En cada mòdul hi ha un apartat de recursos on trobareu continguts globals del tema o unitat a treballar, així com recursos relacionats o aplicacions per a seguir investigant, i un apartat d’activitats, teòriques i pràctiques, per tal de poder consolidar els aprenentatges adquirits i poder anar fent un seguiment global de l’alumnat.

Les eines que proporciona la plataforma moodle ens permeten avaluar l’alumnat i qualificar les activitats presentades, però també permeten fer un seguiment acurat de l’activitat de l’alumne/a al curs i poder donar retroacció i resposta al seu treball. Aquestes mateixes eines ens poden permetre fer un seguiment més personalitzat o acurat per al tractament de la diversitat si activem o desactivem la compleció d’activitats o les restriccions d’accés que trobareu en les diferents propostes. Per tant conté activitats que tenen en compte la diversitat de l'alumnat, podríem dir, basades indirectament en un Disseny Universal d’Aprenentatge (DUA), sense que necessàriament s'hagin pensat seguint totes les pautes d'un disseny d'aquesta tipologia. Algunes activitats es poden realitzar en altres nivells i es podran repensar les propostes per a fer entregues amb altres formats que es creguin oportuns, per exemple, fent ús de documents compartits en entorns gestionats pel propi centre, entregues mitjançant agrupaments, etc.

En aquest sentit, el curs s'ha configurat per a poder treballar en grups i s'han creat agrupaments bàsics modificables lligats a determinades activitats (veure l'apartat 4 de la guia)

Una altra característica important, en el cas d'haver de treballar des de casa, és el fet de poder potenciar l’ús de fòrums perquè es pugui treballar amb la resolució de dubtes i aprenentatge també entre iguals i es promocioni en menor o major mesura l’autoavaluació i coavaluació de l’alumnat.

Quan s’escaigui, hi trobareu també activitats amb rúbriques d’avaluació els criteris de les quals es comunicaran per defecte prèviament a l’alumnat.

Dedicació horària

Aquest curs està pensat per a dur-lo a terme durant 3 hores lectives setmanals sense desdoblaments amb el grup-classe, amb previsió que es puguin dur a terme totes o la majoria de les activitats tant de manera presencial com a distància per si en algun moment cal utilitzar de manera híbrida els materials.

De totes maneres, però, tot i que l’assignació horària setmanal de la matèria de ciències de la naturalesa per a 2n d’ESO s’estableix en 3 hores lectives setmanals amb caràcter general en base al currículum del decret que ens afecta (veure pàg. 18 a la normativa enllaçada a l’apartat 2 de la guia), existeix la possibilitat que una d’aquestes hores es pugui realitzar amb desdoblament de l’alumnat en dos grups (el qual suposa 4 hores de docència per cada 3 hores amb l’alumnat). Per tant, en cas de realitzar desdoblaments, trieu ordenar les activitats o proposar-les en el moment o espai que creieu convenient.

Per altra banda, com que els centres poden presentar casuístiques molt diverses, cal tenir en compte que cal adaptar tots aquests materials a les necessitats pròpies i fer-ne l’ús que creieu oportú, més encara tenint en compte que, segons la política de centre o les necessitats específiques que es donin, i d’acord amb el decret d’autonomia, els centres educatius poden establir projectes interdisciplinaris o globalitzats que modifiquin aquesta dedicació horària.

2. Ubicació en el currículum i competències

El curs s’ha dissenyat en mòduls de continguts o unitats didàctiques basades en els continguts curriculars d’educació secundària obligatòria de l’àmbit cientificotecnològic per a l’aprenentatge de la Física i la Química a 2n d’ESO (Decret 187/2015 DOGC núm. 6945 – 28.8.2015, pàgines 134 i 135).

Aquest currículum relaciona els diferents continguts de 2n d’ESO per la Física i la Química en 5 grans blocs: Investigació i experimentació (comú a tots els blocs) (CC15); Teories i fets experimentals. Controvèrsies científiques. Diferències entre ciència i pseudociència (CC16); La matèria (CC1, CC8); Interaccions en el món físic (CC3); L’energia (CC2,CC5). En aquest curs aquests blocs de continguts s’han estructurat seguint les agrupacions que veureu a continuació, indicant entre parèntesi els continguts clau (CC) que es treballen en cada unitat lligats cada un a l’assoliment de diferents competències de l’àmbit cientificotecnològic que podeu trobar en aquest document (veure).

Continguts

MÒDUL 1 . Què és la Ciència? I la Física i la Química? (CC15, CC16)
1.1 La Ciència, la Física i la Química.
1.1.1 La Ciència, la Física i la Química.
1.1.2 Canvis físics i canvis químics.
1.2 La manera de treballar de la Ciència.
1.2.1 El mètode científic (plantejament d'una investigació i disseny experimental).
1.2.2 Ciència i pseudociència.
1.3. Magnitud, unitat i mesura.
1.3.1 La mesura.
1.3.2 Sistema Internacional d'unitats (S.I.).
1.3.3 Múltiples i submúltiples.
1.3.4 La notació científica.
1.3.5 Canvi d'unitats amb factors de conversió.
1.4. Taules de valors i gràfiques.
MÒDUL 2 . Anem al parc d'atraccions (Cinemàtica i moviment) (CC3)
2.1. Quines són les variables que descriuen un moviment?
2.1.1 El sistema de referència.
2.1.2 Distància i desplaçament.
2.1.3 El temps transcorregut.
2.1.4 Gràfiques distància - temps.
2.2. Quina és la relació entre la velocitat, la posició i el temps?
2.2.1 La velocitat mitjana.
2.2.2 La velocitat instantània.
2.2.3 Gràfiques velocitat - temps.
2.2.4 Accelerem.
MÒDUL 3. La força t'acompanya (Dinàmica i moviment) (CC3)
3.1 Les forces, els efectes de les forces i tipus de forces.
3.1.1 La força.
3.1.2 Efectes de les forces.
3.1.3 Tipus de forces.
3.2 El vector força.
3.2.1 Magnituds escalars i magnituds vectorials.
3.2.2 Representació gràfica de la força.
3.2.3 Composició o suma vectorial de forces.
3.2.4 Equilibri.
3.3 El pes.
3.3.1 El pes. Diferència entre pes i massa. L'acceleració de la gravetat.
3.3.2 Càlcul del pes.
Els continguts clau que es desenvoluparan fent el seguiment d’aquesta proposta són els següents:
- CC3. Model d'interacció física. Forces i moviments.
- CC15. Fases d'una investigació. Disseny d'un procediment experimental.
- CC16. Teories i fets experimentals. Controvèrsies científiques. Ciència i pseudociència.

Dimensions i competències de l'àmbit cientificotecnològic

Fonamentalment es treballa la dimensió d'indagació de fenòmens naturals i de la vida quotidiana de l'àmbit cientificotecnològic, tot i que de manera indirecta es treballaran conceptes de la dimensió d'objectes i sistemes tecnològics de la vida quotidiana. Per tant, les competències de l'àmbit cientificotecnològic relacionades amb els continguts clau treballats, són fonamentalment:

- Competència 1. Identificar i caracteritzar els sistemes físics i químics des de la perspectiva dels models, per comunicar i predir el comportament dels fenòmens naturals.
- Competència 3. Interpretar la història de l'Univers, de la Terra i de la vida utilitzant registres del passat.
- Competència 4. Identificar i resoldre problemes científics susceptibles de ser investigats en l'àmbit escolar, que impliquin el disseny, la realització i la comunicació d'investigacions experimentals.
- Competència 5. Resoldre problemes de la vida quotidiana aplicant el raonament científic.
- Competència 6. Reconèixer i aplicar els processos implicats en l'elaboració i validació del coneixement científic.

Competències transversals

Competència Digital

Els continguts clau de l'àmbit digital que es treballaran són:

- CC9. Eines d'edició de documents de text, presentacions multimèdia i processament de dades numèriques.
- CC10. Llenguatge audiovisual: imatge fixa, so i vídeo.
- CC13. Fonts d'informació digital: selecció i valoració.
- CC24. Aprenentatge permanent: entorns virtuals d'aprenentatge, recursos per a l'aprenentatge formal i no formal a la xarxa.

I les competències de l'àmbit digital que es treballaran relacionades amb aquests continguts clau:

- CD2. Utilitzar les aplicacions d'edició de textos, presentacions multimèdia, tractament de dades numèriques per a la producció de documents digitals.
- CD3. Utilitzar les aplicacions bàsiques d'edició d'imatge fixa, so i imatge en moviment per a produccions de documents digitals.
- CD4. Cercar, contrastar i seleccionar informació digital adequada per al treball a realitzar, tot considerant diverses fotns i mitjans digitals.
- CD5. Construir nou coneixement personal mitjançant estratègies de tractament de la informació amb el suport d'aplicacions digitals.

Competència Personal i Social

Es treballaran totes les dimensions i competències d'aquest àmbit, per tant, les competències de l'àmbit personal i social treballades són:

- CP1. Prendre consciència d'un mateix i implicar-se en el procés de creixement personal.
- CP2. Conèixer i posar en pràctica estratègies i hàbits que intervenen en el propi aprenentatge.
- CP3. Desenvolupar habilitats i actituds que permetin afrontar els reptes de l'aprenentatge al llarg de la vida.
- CP4. Participar a l'aula, al centre i a l'entorn de manera reflexiva i responsable.

3. Metodologia emprada

Cada mòdul comença amb una introducció on s'explica a l'alumnat la temàtica a tractar, el pla de treball i es planteja una qüestió introductòria. A continuació, també en cada mòdul, hi ha l'apartat "Recursos" i l'apartat "Activitats".

En el primer es troben els llibres amb els apunts teòrics de cada unitat organitzats per capítols, i recursos que ajuden a la seva comprensió. La idea dels llibres es que estiguin tots els apunts reunits i organitzats, i que serveixin com a llibres de consulta, no per explicar, donat que la idea (sobretot en els mòduls 2 i el 3) es que l'alumnat treballi realitzant activitats contextualitzades que els permeti deduir i entendre els conceptes a partir de l'anàlisi, de forma guiada, de casos de la vida quotidiana.

En l'apartat "Activitats" ens troben, per ordre, les següents:

1. Les activitats que ha de fer l'alumnat i que s'han preparat per realitzar-les en un ordre lògic, relacionades amb els capítols dels llibres. Dins de cada activitat hi ha apunts amb les idees clau que es treballen en el diferents exercicis, de manera que es poden fer sense el llibre, el qual només serveix com a consulta i en algun cas per ampliar explicacions. Es recomana fer en parelles o en petit grup la majoria de les activitats per fomentar el diàleg i l'intercanvi d'idees entre l'alumnat, però això es deixa a criteri del professorat.

Les activitats de cada mòdul comencen amb una activitat inicial per introduir la temàtica i copsar les idees prèvies de l'alumnat, i a continuació apareixen les activitats de desenvolupament. Aquestes s'han ideat (sobretot en els mòduls 2 i 3) com a activitats contextualitzades que permetin a l'alumnat anar deduïnt els diferents conceptes, en base a preguntes sobre observacions de la vida quotidiana.

En alguns casos, aquestes activitats poden tenir enllaçades (dins la pròpia activitat) alguna altra activitat de tipus "tasca" que s'ha da'avaluar apart pel professorat, donada la seva dificultat per ser una activitat autocorregida (per exemple, esquemes de composició de forces). A cada mòdul s'indiquen com a "activitats enllaçades" just a sota de l'activitat que les enllaça.

2. Una activitat d'estructuració de conceptes i coneixements, consistent en la confecció d'un mapa conceptual del mòdul, que permeti a l'alumnat tenir una visió global del que s'ha treballat. Aquesta activitat la realitzen en petit grup i serà avaluada per ells mateixos. Per aquest motiu, l'activitat es planteja amb l'eina "taller"  del moodle que permet fer coavaluació mitjançant un rúbrica. El següent vídeo explica el funcionament dels tallers:

Taller

Per assignar qui avalua a qui, hem d'anar a la "Fase de tramesa" i després clicar en "Assigneu les trameses". Podeu veure una explicació d'aquest procés d'assignació d'avaluadors a l'apartat 4. Agrupacions dels alumnes.

Funcionament dels tallers: un taller consta de 5 fases. Inicialment, el taller està en la Fase de configuració, on el professorat pot fer les modificacions que consideri o deixar-ho tal com està configurat. Els alumnes poden començar la confecció del mapa conceptual en aquesta fase entrant al taller i llegint la descrpció del que han de fer (com si fos una tasca). Quan es consideri oportú, el professor/a passa a la Fase de tramesa (clic en "Passa a la següent fase) on els alumnes que hagin acabat poden enviar la seva feina. Un cop acabada la fase de tramesa, el profesor/a passa a la Fase d'avaluació, on els alumnes (prèviament assignats, veure apartat 4. Agrupacions dels alumnes) fan l'avaluació dels mapes dels companys que tinguin assignats mitjançant una rúbrica. Un cop han acabat d'avaluar, el professor/a passa a la Fase de qualificació, on l'alumnat pot veure la qualificació que ha rebut dels seus companys i la retroacció. Per últim, es passa a la Fase de tancament, on finalitza el taller. A la imatge de sota es pot veure les fases i des d'aquí es va passant d'una a l'altre:

3. Una activitat de tipus pràctica per aplicar els coneixements adquirits. Aquesta activitat es planteja com una tasca que els alumnes han de trametre seguint les instruccions, tot i que aquestes poden ser adaptades pel professorat. Són també activitats recomandes per fer en petit grup. Aquesta activitat pràctica s'ha planificat, en la mesura del possible, de manera que pugui ser realitzada tant al laboratori del centre com des de casa, per si s'ha de dur a terme un aprenentatge híbrid.

4. Per últim, en cada mòdul es proposa un qüestionari d'avaluació.

Les activitats de tipus "tasca" estan plantejades per fer en petit grup i, per tant, s'han de replantejar o reagrupar en funció de si les entregues també es faran per grups o individualment. Per defecte l'entrega és individual ja que cada centre, curs, grup, professorat ha de fer les agrupacions que cregui convenients en funció del seu alumnat.

En cada unitat s'han preparat activitats amb restriccions d'accés per pemetre fer aquest seguiment i dissenyar diferents itineraris d'aprenentatge configurats des d'un primer moment perquè no es puguin realitzar directament totes les activitats encomanades sinó que es vagin activant a mesura que s'avança en el curs.

És molt important que personalitzeu aquest itinerari d'aprenentatge en funció del vostre alumnat i feu les agrupacions convenients seguint les recomanacions del punt 4 (agrupacions).

ATENCIÓ: Tal i com es visualitza el curs en un primer moment pot resultar un lloc molt carregat de recursos, activitats i restriccions. Per tant, i sobretot des del punt de vista de l'alumnat, és molt recomanable que un cop porteu a terme les activitats a l'aula tingueu ocults els mòduls i les activitats o recursos que encara no voleu que l'alumnat pugui veure malgrat ja tinguin restriccions d'accés.

Cal que el professorat decideixi també si les restriccions d'activitats seran visibles o si seran totalment invisibles fins que no s'hagin completat les restriccions (caldria deixar les activitats amb l'ull barrat activat si es volen mantenir ocultes).

 Quan es mostra l'ull barrat la compleció es mostrarà oculta si l'usuari no compleix aquesta condició.

Per algunes activitats, tant si s'han de dur a terme en un context d'aprenentatge a l'aula com a casa, és recomanable mostrar ja sigui presencialment, mitjançant una gravació de vídeo o per videoconferència, com es realitzaria l'entrega de l'activitat ja que per bé que estigui explicat, pot resultar una mica complex.

4. Agrupacions dels alumnes

Com s'ha dit abans, es recomana fer la majoria de les activitats en petit grup o parelles, exceptuant el qüestionari final de la prova de cada mòdul que és individual. No obstant, totes les tasques es poden adaptar a una o altra opció en funció de la tipologia del vostre alumnat o les necessitats del moment segons hi hagi o no la necessitat de treballar-ho en línia.

Dins el curs podeu fer agrupaments de manera que només una persona del grup hagi de fer l'entrega. Per a tal efecte, cal prèviament definir ja des de bon principi grups de treball o fer constar cada alumne/a com si fos un sol grup per ell mateix per poder realitzar després agrupaments diferents en funció de la tasca (vegeu materials Ateneu o l'enllaç al videotutorial, més avall).

Per tal de poder fer un tractament personalitzat de la diversitat  i poder fer, d'alguna manera, un itinerari més específic per alumnat amb diferents necessitats educatives així com poder anar treballant cadascú a un ritme diferent, s'han creat activitats amb restriccions d'accés en funció del grup de treball on s'inclogui l'alumnat en base al seu nivell d'aprenentage, en funció dels resultats obtinguts en activitats anteriors o en funció del fet o no d'haver vist o realitzat ja activitats anteriors. També, l'avaluació inicial del curs és una eina a tenir en compte a l'hora d'assignar l'alumnat als diferents grups de diversitat, a banda del coneixement de cada alumne que pugui tenir el/la professor/a.

En funció del nivell d'aprenentatge podem agrupar les activitats segons aquests grups i agrupacions:

  ⇒ ⇒ GRUPS

- Navegants (N) ⚓: per aquell alumnat que necessita suport o activitats de reforç. Es podria dir que és l'alumnat que "navega" però no acaba de saber on "calar" i li cal tenir el rumb més fixat.
- Exploradors/es (E) 🔎: seria el grup genèric o grup ordinari on hi ha l'alumnat que va seguint el ritme normal i fa les activitats planificades pel nivell que correspon i va "explorant" les activitats pel seu compte.
- Investigadors/es (I) 🧪: per a l'alumnat que va una mica més avançat o vol anar més enllà i se li poden encomanar activitats o tasques avançades o complementàries per tal de seguir “investigant”.

  ⇒ ⇒ AGRUPACIONS

- Exploradors/es i investigadors/es (EI): format pel grup exploradors i el grup investigadors de cada grup aula (2A, 2B...). Aquesta agrupació permet que les activitats pensades per al treball genèric a l'aula es puguin planificar únicament per als que no requereixen activitats de reforç.
- Navegants: format pel grup navegants de cada grup aula.

EXEMPLE:

L'activitat 4. MAGNITUD, UNITAT I MESURA pot resultar complicada d'executar per a alumnat que requereix algun tipus de reforç. Això no vol dir que no puguin realitzar l'activitat, però potser li caldria algun tipus d'apadrinament o suport addicional i caldria repensar l'activitat. Potser sí que poden fer, però, la mateixa activitat però adaptada. Al curs això es visualitzaria d'aquesta manera:

 4. MAGNITUD, UNITAT I MESURA
Restringit No disponible llevat que:
- Qualsevol (altrament queda ocult):
  - Pertanyeu a un grup de Agrupament Exploradors i Investigadors 2A
  - Pertanyeu a un grup de Agrupament Exploradors i Investigadors 2B
  - Pertanyeu a un grup de Agrupament Exploradors i Investigadors 2C
- L'activitat 3. LA MANERA DE TREBALLAR DE LA CIÈNCIA estigui marcada com a completada (altrament queda ocult)

 4. MAGNITUD, UNITAT I MESURA.

Restringit No disponible llevat que:
- Qualsevol (altrament queda ocult):
  - Pertanyeu a un grup de Agrupament Navegants 2A
  - Pertanyeu a un grup de Agrupament Navegants 2B
  - Pertanyeu a un grup de Agrupament Navegants 2C
- L'activitat 3. LA MANERA DE TREBALLAR DE LA CIÈNCIA estigui marcada com a completada (altrament queda ocult)

Els noms dels grups els podeu canviar, s'han escollit aquests perquè l'alumnat pot veure el nom del grup al qual pertany i s'ha buscat un nom que no identifiqués de manera explícita el seu nivell d'aprenentage.

Per identificar les activitats amb restriccions degudes a itineraris d'aprenentatge o a diferents nivells d'assoliment, aquestes es mostren al curs indicant el grup al qual cal pertànyer i també amb una R (reforç) o una A (ampliació) després del codi identificador, p. ex.: A2.3R vol dir activitat 3 del tema 2 de reforç (navegants).

En aquest curs s'han definit també grups basats en els grups-classe per deixar-los com a exemple però caldrà adaptar-ho donat que cada grup/centre tindrà noms diferents per als grups i un nombre diferent de grups possibles. Per exemple, si tot un nivell de 2n d'ESO utilitza aquest curs de moodle, podreu triar assignar l'alumnat de 2n als diferents grups incloent-los als grups classe anomenats 2A ESO, 2B ESO, 2C ESO,… cada un lligat al professorat corresponent, i dins cada grup-classe, podeu fer subgrups estables en funció de desdoblaments, per exemple, o grups de treball: ESO2AG1 (alumn1, alumn2, alumn3…). Es poden fer també grups individuals: 2AA1, 2AA2… 2AAn (alumne1 de 2A, etc), per poder crear després agrupaments específics. En aquest cas caldria crear-los posant un nom adient relacionat amb l'activitat, per exemple, si fem agrupaments perquè l'alumnat de 2n A (2A) entregui l'informe de la pràctica del mòdul 1 APLIQUEM CONEIXEMENTS A LA VIDA QUOTIDIANA de laboratori (Lab) en grups de 4, podem crear un grup anomenat 2ALabP1 i assignar-hi l'alumnat corresponent (2AA1, 2AA6, 2AA11, 2AA19).

Assignació d'avaluadors als tallers (mapa conceptual) per fer coavaluació

Per assignar qui avalua a qui hem d'anar a la "Fase de tramesa" i després clicar en "Assigneu les trameses".

Ara podrem triar entre 3 opcions: assignació manual, assignació aleatòria (la més ràpida) i assignació programada.

En "assignació manual" veurem una columna central (1) on apareixen tots els alumnes, dels quals podrem assignar revisors (avaluadors) i a qui revisen (avaluen) si han fet prèviament la tramesa de la tasca (per defecte, si no han fet la tramesa no poden participar en l'avaluació, però això es pot modificar). A la columna de l'esquerra (2) podrem escollir quins alumnes avaluen al nostre alumne i a la columna de la dreta (3) podrem escollir a quins alumnes avalua el nostre alumne. Amb l'assignació manual podem fer que un grup avalui a un altre grup, però s'han d'assignar els alumnes un per un.

L'"assignació aleatòria" és la manera més ràpida d'assignar avaluadors: simplement hem d'escollir el nombre de revisors per cada alumne i podem escollir si els alumnes que no han fet la tramesa poden avaluar o no. El propi sistema s'encarrega de fer les assignacions, però de manera aleatòria.

L'"assignació programada" també és una manera ràpida de fer les assignacions d'avaluadors, però en aquest cas cal haver definit prèviament una data límit de lliurament de les trameses en la configuració del taller. Assigna els avaluadors de la mateixa manera que l'"assignació aleatòria".

5. Recursos necessaris

Per tal que l’alumnat pugui realitzar l’entrega d’activitats i se li pugui proporcionar un seguiment formatiu i avaluatiu caldria:

- Disposar d’ usuaris d’accés a moodle per a l'alumnat (amb identificació via usuari o correu electrònic segons les característiques pròpies del centre).

- 📑📊 Que l'alumnat disposi de programes ofimàtics bàsics de programari lliure o en línia: processador de textos, full de càlcul del tipus LibreOffice o  OpenOffice o tenir la possibilitat de fer ús de documents compartits dels entorns GSuite for Education o Office 365 (alumnat).

- Per a les activitats cal tenir instal·lat el maquinari JAVA, per altra banda pot ser que no funcionin. Si no es poden visualitzar aquestes activitat cal actualitzar els connectors java o provar de realitzar-les des d'un altre navegador o dispositiu https://www.java.com/es/download/. Amb tot, però, aquestes activitats generalment es poden visualitzar també sense dificultats entrant al moodle des dels navegadors dels dispositius mòbils (smartphones o tauletes), sense que, necessàriament, s'hagi d'instal·lar l'aplicació de moodle.

De totes maneres tots els recursos que fan falta o són recomanables es descriuen en cada activitat o recurs. Com a norma general es farà ús del moodle per a l’entrega de tasques o altres activitats similars, responent les activitats en línia o adjuntant fitxers realitzats en editors de text, full de càlcul o pdf o adjuntant algun tipus de captura o imatge de manera que no es requereixi l’autenticació en cap plataforma externa mitjançant l’ús de correu electrònic.

6. Activitats

Tenint en compte que es poden donar moltes casuístiques en les quals les activitats pot ser que s'hagin de dur a terme a l’aula o a casa, és aconsellable, en cada tasca, revisar les recomanacions o observacions de les activitats per si cal fer modificacions, sobretot pel que fa a la visualització de les tasques, restriccions associades, agrupaments, variants pel que fa a eines o recursos utilitzats en funció de si podeu o no fer ús d'entorns que requereixin algun tipus de registre, etc.

Els agrupaments que s'indiquen són els recomanats (la majoria en petit grup heterogeni, per fomentar l'intercanvi d'idees i l'ús del llenguatge científic), però gairebé totes les activitats es poden fer també individualment, en funció de les necessitats de cada moment i centre. També, la majoria de les activitats es poden fer a l'aula o telemàticament, proporcionant a l'alumnat una retroacció immediata.

Totes les activitats són modificables a criteri del professorat, en funció de les característiques de cada centre o grup. També, el professorat ha de modificar el llibre de qualificacions per assignar les ponderacions que consideri oportunes a cada activitat (veure vídeo de l'apartat 7. Avaluació).

A continuació detallem els diferents camps que s'utilitzaran per definir les activitats i recursos.

   Id Aquest camp identifica el tipus d'activitat i el mòdul i nivell al qual s'ubica.

- Per als recursos: exemple: R1: indica que és un recurs del mòdul/tema 1.
- Per a les activitats: exemple: A1.1, A1.2,.... A1.n: la A indica que són activitats, el primer nombre el mòdul al qual pertany, en aquest cas el mòdul 1, i el segon nombre l'ordre de realització de l'activitat. Acabat en R vol dir activitat adaptada (navegants) i acabat en A vol dir activitat d'ampliació.

   Contingut Nom del recurs o activitat que apareix a la pantalla principal del curs.

   Descripció Explicació dels continguts del recurs o activitat.

   Tipologia Tipus d'activitat o recurs en funció de l'ús metodològic que li podem donar.

- Continguts: recurs tipus llibre, enllaç o fitxers que introdueixen o complementen la informació.
- Activitat Inicial: activitat per introduir alguna idea o concepte, per reflexionar, generalment en grup.
- Activitat de desenvolupament i introducció de nous conceptes: activitat pensada per dur a terme amb tot el grup i que té relació directa amb els continguts del mòdul.
- Activitat complementària: qualsevol altre tipus d'activitat, ja sigui de reforç o d'ampliació, que ajudi a assimilar els continguts o a ampliar-los.
- Activitat amb restriccions: activitats pensades per a dur a terme en base a agrupaments o a haver realitzat o no determinades accions. Per identificar-les més fàcilment aquestes activitats es troben en un nivell més intern i, a la taula, indicades amb una fletxa ⇒ ⇒ quan la restricció afecta a un grup o agrupament. Veure punt 3: metodologia i punt 5: agrupacions.
- Pràctica: activitat per a ser realitzada, generalment en grup i, si pot ser, grup reduït, en la qual es realitza alguna petita investigació, experimentació o interacció amb objectes del voltant.
- Joc: activitat complementària, normalment de tipus H5P i generalment lligada a restriccions de compleció d'activitats per poder-se dur a terme.

   Format Indica el tipus d'activitat o recurs de moodle que s'utilitza per aquell contingut. En general trobarem:

 Llibres Bases de dades Consultes  Contingut interactiu  Fòrums  Glossaris  GeoGebra

 Journals Enquestes (Qüestionnaires)  Qüestionaris Recursos   Tasques   Tallers Wikis

   Temps previst Temporització orientativa de la durada de l'activitat.

   Agrupacions / Restriccions S'especifica si aquella activitat o recurs està pensada amb algun tipus de restricció per nivell d'assoliment o per visualització seqüenciada de continguts. A la taula s'indica amb una fletxa quan es tracta d'un agrupament basat en nivells d'aprenentatge.

  ⇒⇒ Activitat amb restriccions

   Avaluació En aquest apartat es dona algun tipus d'informació sobre com es pot avaluar l'alumnat, si s'ha de donar retroacció a l'activitat, si és autoavaluativa, l'escala que hi ha relacionada o el tipus de qualificació, si és el cas.

Mòdul 1. Què és la Ciència? I la Física i la Química?

Id | Activitat | Descripció | Tipologia | Format | Temps previst | Agrupaments | Avaluació
R1 | Apunts del mòdul 1 | Recull d'apunts i recursos de tot el mòdul. Serveix com a llibre de consulta. | Continguts | Llibre | 12 h (tot el mòdul) | Individual. Restricció: visible quan s'hagi fet l'activitat "A1.1 Introducció". | Sense avaluació. Compleció automàtica (cal entrar-hi).
A1.1 | Introducció. | Lectura d'un article de diari sobre la importància d'indicar les mesures amb les seves unitats, seguit d'un qüestionari. Plantejament d'una petita investigació. | Activitat inicial | Activitat interactiva | 30 min | Individual. Sense restriccions d'accés. | Sense avaluació, tot i que a llibre de qualificacions surt una nota que ens ajuda a copsar les idees prèvies de l'alumnat, però que no compta (ponderació 0) en l'avaluació del trimestre. Compleció: un cop contestat el qüestionari.
A1.2 | La Ciència, la Física i la Química. | Exercicis: Distingir que és Ciència i què no. Identificar el camp d'estudi de la Física i de la Química. Distingir els canvis físics dels canvis químics. | Activitat de desenvolu-pament. | Activitat interactiva | 30 min | Petit grup/ Individual Restricció: haver completat l'activitat A1.1 | Autoavaluable sobre 10. Compleció: contestar els exercicis i rebre una qualificació automàtica.
A1.3 | La manera de treballar de la Ciència | Exercicis: Conèixer les fases del mètode científic i el disseny d'una investigació. Distingir entre Ciència i Pseudociència. | Activitat de desenvolu-pament. | Activitat interactiva | 2h | Petit grup Restricció: haver completat l'activitat A1.2 | Autoavaluable sobre 10. Compleció: contestar els exercicis i rebre una qualificació automàtica.
A1.4
A1.4R
Magnitud, unitat i mesura
Exercicis:
Distingir magnitud, unitat i mesura. Conèixer el S.I. Distingir entre unitats fonamentals i unitats derivades. Joc: aparellament de unitats amb les seves magnituds. Comprendre el significat dels múltiples i submúltiples. Expressió de quantitats en notació científica. Canvis d'unitats amb factors de conversió.
Activitat de desenvolu-pament.
Joc.
⇒ Amb restriccions
Activitat interactiva
3h
Petit grup
Restriccións:
Versió per l'agrupament investigadors i exploradors (AEI2x).
Versió per l'agrupament navegants (AN2x).
Cal haver completat l'activitat A1.3
Autoavaluable sobre 10.
Compleció: contestar els exercicis i rebre una qualificació automàtica.
A1.5 | Enregistrament de dades. | Exercicis de confecció de taules de dades i d'interpretació de gràfiques. | Activitat de desenvolu-pament. | Activitat interactiva | 1h | Petit grup Restricció: haver completat l'activitat A1.4 | Autoavaluable sobre 10. Compleció: contestar els exercicis i rebre una qualificació automàtica.
A1.6 | Estructurem continguts (concurs de mapes conceptuals) (Veure apartats 3 i 4 de la guia) | L'alumnat, en petits grups, ha de fer un mapa conceptual del mòdul amb aplicacions digitals com bubbl.us, SimpleMind, MindMeister... Després els alumnes avaluen als seus companys utilitzant la rúbrica proporcionada (coavaluació). El professorat ha d'anar "obrint" les diferents fases del taller. | Activitat comple- mentària d'estructu- ració de continguts. | Taller . El professorat ha de marcar els tempos i anar "obrint" les diferents fases del taller (veure apartat 3. Metodologia, activitats taller). El dia que s'ha de fer l'activitat, començar amb la fase 2 Tramesa. A continuació cal obrir la fase d'avaluació.  Després cal passar a la fase de qualificacions on l'alumnat pot veure la seva qualificació. Per últim, cal passar a la fase de tancament del taller. | 1h (45 min per fer el mapa i 15 min avaluar). També es pot fer en 2 h. | Petit grup. Restricció: haver completat l'activitat A1.5 | Avaluació formadora: coavaluació amb rúbrica. Cal assignar prèviament qui avalua a qui.
A1.7 | Apliquem coneixements a la vida quotidiana. | L'alumnat ha de seguir les fases del mètode científic, plantejant una investigació senzilla i realitzant-la al laboratori o a casa. Ha de dissenyar l'experiment. | Pràctica. | Tasca | 2h | Petit grup. Restricció: haver completat l'activitat A1.6 | Avaluació amb rúbrica proporcionada. Qualificació amb escala NA, AS, AN, AE Compleció: quan l'estudiant fa la tramesa.
A1.8 | Prova del mòdul 1. | Qüestionari autoavaluable que es pot utilitzar com a examen del mòdul o com a preparació d'un examen. | Activitat de síntesi. | Qüestionari | 1h. | Individual. Sense restriccions però ocult a l'estudiant. El professorat el farà visible quan convingui. | Autoavaluable sobre 10 per defecte. Compleció: rebre una qualificació automàtica.

Mòdul 2. Anem al parc d'atraccions! (Cinemàtica i moviment)

Id | Activitat | Descripció | Tipologia | Format | Temps previst | Agrupaments | Avaluació
R2 | Apunts del mòdul 2 | Recull d'apunts i recursos de tot el mòdul. Serveix com a llibre de consulta. | Continguts | Llibre | 12 h (tot el mòdul) | Individual. Restricció: visible quan s'hagi fet l'activitat A2.1 | Sense avaluació. Compleció automàtica (cal entrar-hi).
A2.1 | Què en sé de la Cinemàtica i el moviment? | Exercicis i qüestions per identificar les idees prèvies de l'alumnat i introduir el tema. Enquesta (Qüestionnaire). Vídeo sobre la Stampida i qüestionari. KPSI instrument d'autoregulació. | Activitat inicial | Activitat interactiva | 1h. | Petit grup. Sense restriccions d'accés. | Sense avaluació, tot i que al llibre de qualificacions surt una nota que ens ajuda a copsar les idees prèvies de l'alumnat, però que no compta (ponderació 0) en l'avaluació del trimestre. Compleció: un cop contestades les activitats i feta la tramesa de l'enquesta.
A2.2
A2.2R
Quines són les variables que descriuen un moviment?
Exercicis sobre la relativitat del moviment i el sistema de referència. Diferenciar la distància recorreguda del desplaçament. Tasca enllaçada de caire pràctica: mesura de distàncies i temps. Interpretació i elaboració de gràfiques distància - temps. Joc: reproduir moviments interpretant i elaborant gràfiques.
Activitat de desenvolu-pament.
Joc.
⇒ Amb restriccions
Activitat interactiva amb una tasca enllaçada
3h
Petit grup.
Restriccións:
Versió per l'agrupament investigadors i exploradors (AEI2x).
Versió per l'agrupament navegants (AN2x).
Cal haver completat l'activitat A2.1
Autoavaluable sobre 10.
Compleció: contestar els exercicis i rebre una qualificació automàtica.
Tasca enllaçada amb qualificació senzilla, avaluable pel professorat. Compleció: l'alumnat ha de fer la tramesa.
A2.3
A2.3R
Quina és la relació entre la velocitat, la posició i el temps?
Exercicis perquè l'alumnat dedueixi que la velocitat es calcula a partir de les variables posició i temps. Comparació de mesures de velocitat, posició i temps en diferents unitats. Detecció de valors erronis o impossibles. Exercicis per detectar moviments amb velocitat constant (M.R.U.) i no constant (acceleració). Exercicis per a l'elaboració de taules v-t i interpretació i elaboració de gràfiques v-t.
Activitat de desenvolu-pament.
⇒ Amb restriccions
Activitat interactiva
3h
Petit grup.
Restriccións:
Versió per l'agrupament investigadors i exploradors (AEI2x).
Versió per l'agrupament navegants (AN2x).
Cal haver completat l'activitat A2.2 i la tasca enllaçada.
Autoavaluable sobre 10.
Compleció: contestar els exercicis i rebre una qualificació automàtica.
A2.4 | Estructurem continguts (concurs de mapes conceptuals) (Veure apartats 3 i 4 de la guia) | L'alumnat, en petits grups, ha de fer un mapa conceptual del mòdul amb aplicacions digitals com bubbl.us, SimpleMind, MindMeister... Després els alumnes avaluen als seus companys utilitzant la rúbrica proporcionada (coavaluació). El professorat ha d'anar "obrint" les diferents fases del taller. | Activitat comple- mentària d'estructu- ració de continguts. | Taller . El professorat ha de marcar els tempos i anar "obrint" les diferents fases del taller (veure apartat 3. Metodologia, activitats taller). El dia que s'ha de fer l'activitat, començar amb la fase 2 Tramesa. A continuació cal obrir la fase d'avaluació.  Després cal passar a la fase de qualificacions on l'alumnat pot veure la seva qualificació. Per últim, cal passar a la fase de tancament del taller. | 1h (45 min per fer el mapa i 15 min avaluar). També es pot fer en 2 h. | Petit grup. Restricció: haver completat l'activitat A2.3 | Avaluació formadora: coavaluació amb rúbrica. Cal assignar prèviament qui avalua a qui.
A2.5 | Apliquem coneixements a la vida quotidiana. | Calcular experimentalment la velocitat de diferents mitjans de transport (a peu, monopatí, bicicleta, scooter...) i extrapolar els resultats per esbrinar el temps que trigarien en fer el trajecte des de casa seva a l'institut. | Pràctica. | Tasca | 2h Cal dedicar una sessió a la presa de mesures al pati. | Petit grup. Restricció: haver completat l'activitat A2.4 | Avaluació amb rúbrica proporcionada. Qualificació amb escala NA, AS, AN, AE Compleció: quan l'estudiant fa la tramesa.
A2.6 | Prova del mòdul 2. | Qüestionari autoavaluable que es pot utilitzar com a examen del mòdul o com a preparació d'un examen. | Activitat de síntesi. | Qüestionari | 1h | Individual. Sense restriccions però ocult a l'estudiant. El professorat el farà visible quan convingui. | Autoavaluable sobre 10 per defecte. Compleció: rebre una qualificació automàtica.

Mòdul 3. La força t'acompanya (Dinàmica i moviment)

Id | Activitat | Descripció | Tipologia | Format | Temps previst | Agrupaments | Avaluació
R3 | Apunts del mòdul 3. | Recull d'apunts i recursos de tot el mòdul. Serveix com a llibre de consulta. | Continguts | Llibre | 12 h (tot el mòdul) | Individual. Restricció: visible quan s'hagi fet l'activitat A3.1 | Sense avaluació. Compleció automàtica (cal entrar-hi).
A3.1 | Què en sé de les forces? | Exercicis i qüestions contextualitzades, per identificar les idees prèvies de l'alumnat i introduir el tema. Enquesta (Qüestionnaire). | Activitat inicial. | Activitat interactiva | 30 min | Individual/ Petit grup Sense restriccions d'accés | Sense avaluació, tot i que al llibre de qualificacions surt una nota que ens ajuda a copsar les idees prèvies de l'alumnat, però que no compta (ponderació 0) en l'avaluació del trimestre. Compleció: un cop contestades les activitats i feta la tramesa de l'enquesta.
A3.2 | Les forces, els efectes de les forces i tipus de forces. | Exercicis per entendre les força com la interacció entre dos o més cossos, i per identificar els efectes que les forces. Entendre el concepte d'inèrcia i la seva relació amb la massa. Exercicis per distingir entre forces per contacte i forces a distància. | Activitat de desenvolu-pament. | Activitat interactiva | 3h | Petit grup Restricció: haver completat l'activitat A3.1 i haver fet la tramesa de l'enquesta. | Autoavaluable sobre 10. Compleció: contestar els exercicis i rebre una qualificació automàtica.
A3.3
A3.3R
El vector força.
Exercicis per distingir entre magnituds escalars i vectorials. Exercicis de representació i composició de forces, amb una tasca enllaçada.
Activitat de desenvolu-pament.
⇒ Amb restriccions
Activitat interactiva amb una tasca enllaçada
3h
Petit grup.
Restriccións:
Versió per l'agrupament investigadors i exploradors (AEI2x).
Versió per l'agrupament navegants (AN2x).
També dues versions de la tasca enllaçada.
Cal haver completat l'activitat A3.2
Autoavaluable sobre 10.
Compleció: contestar els exercicis i rebre una qualificació automàtica.
Tasca enllaçada amb qualificació senzilla, avaluable pel professorat. Compleció: l'alumnat ha de fer la tramesa.
A3.4
A3.4R
El pes.
Exercicis per indentificar el pes com una força (la força gravitatòria) i diferenciar-ho de la massa. Entendre que les forces provoquen una acceleració que fa variar la velocitat i, per tant, poden provocar canvis en el moviment dels cossos. Exercicis de càlcul del pes amb la seva fórmula, i comparar el cas de la Terra amb altres astres on g és diferent. Entendre que en aquest últim cas, la massa es manté constant i el que varia és la força pes.
Activitat de desenvolu-pament.
⇒ Amb restriccions
Activitat interactiva
2h
Petit grup.
Restriccións:
Versió per l'agrupament investigadors i exploradors (AEI2x).
Versió per l'agrupament navegants (AN2x).
Cal haver completat l'activitat A3.3 i la seva tasca enllaçada.
Autoavaluable sobre 10.
Compleció: contestar els exercicis i rebre una qualificació automàtica.
A3.5 | Estructurem continguts (concurs de mapes conceptuals) (Veure apartats 3 i 4 de la guia) | L'alumnat, en petits grups, ha de fer un mapa conceptual del mòdul amb aplicacions digitals com bubbl.us, SimpleMind, MindMeister... Després els alumnes avaluen als seus companys utilitzant la rúbrica proporcionada (coavaluació). El professorat ha d'anar "obrint" les diferents fases del taller. | Activitat comple- mentària d'estructu- ració de continguts. | Taller . El professorat ha de marcar els tempos i anar "obrint" les diferents fases del taller (veure apartat 3. Metodologia, activitats taller). El dia que s'ha de fer l'activitat, començar amb la fase 2 Tramesa. A continuació cal obrir la fase d'avaluació.  Després cal passar a la fase de qualificacions on l'alumnat pot veure la seva qualificació. Per últim, cal passar a la fase de tancament del taller. | 1h (45 min per fer el mapa i 15 min avaluar). També es pot fer en 2 h. | Petit grup. Restricció: haver completat l'activitat A3.4 | Avaluació formadora: coavaluació amb rúbrica. Cal assignar prèviament qui avalua a qui.
A3.6 | Apliquem coneixements a la vida quotidiana. | Trobar el centre de gravetat (cdg) d'un triangle de cartolina. Lectura sobre l'aplicació a l'esport del concepte de centre de gravetat. | Pràctica. | Tasca Geogebra | 1h | Petit grup/ Individual. Restricció: haver completat l'activitat A3.5 | Avaluació amb rúbrica proporcionada. Qualificació amb escala NA, AS, AN, AE Compleció: quan l'estudiant fa la tramesa.
A3.7 | Prova del mòdul 3. | Qüestionari autoavaluable que es pot utilitzar com a examen del mòdul o com a preparació d'un examen. | Activitat de síntesi. | Qüestionari | 1h | Individual. Sense restriccions però ocult a l'estudiant. El professorat el farà visible quan convingui. | Autoavaluable sobre 10 per defecte. Compleció: rebre una qualificació automàtica.
A3.8A | Isaac Newton (treball voluntari) | Petit treball sobre la figura d'Isaac Newton i la seva aportació a la Mecànica Clàssica. | Activitat complementària. ⇒ Amb restriccions | Tasca | 2h (fora horari escolar) | Individual. Restriccións: per l'agrupament investigadors. Visible només per ells des del començament del curs. | Avaluació pel professorat. Qualificació senzilla per defecte. Compleció: cal que l'estudiant trameti la tasca.

7. Avaluació

L’avaluació es farà fent el seguiment de les diferents activitats i ús dels recursos plantejats. Pràcticament la totalitat d’activitats planificades es podrà avaluar fent un seguiment qualitatiu o quantitatiu, i en molts casos es podrà donar retroacció en línia de les activitats proposades encara que siguin autoavaluatives.

En alguns casos, es proporcionaran guies d’avaluació o rúbriques d’avaluació per poder facilitar la tasca i també es podrà treballar en alguna activitat en forma de taller per a poder coavaluar l’activitat dels companys. Es triarà diferents mètodes de qualificació, doncs, en funció de la complexitat o del pes de l’activitat en base a l’assoliment de les competències.

És recomanable revisar de quina manera es durà a terme l'avaluació o la qualificació de cada activitat abans de realitzar-la i modificar-la segons sigui addient en base a la tipologia d'alumnat i el que vulguem perseguir o aconseguir en realitzar cada una de les activitats i si volem donar-hi o no retroacció.

La retroacció de les activitats és molt important de cara a la funció avaluativa i cal anar fent-la en les diferents activitats en la mesura del possible per tal que l'alumnat rebi un retorn de les seves activitats en cas d'haver de dur-se a terme l'aprenentatge online. En general el curs no presenta retroaccions concretes excepte en el cas de donar respostes vàlides a enunciats o problemes. Algunes activitats, les considerades més bàsiques en cada tema, s'avaluen fent ús de guies d'avaluació o rúbriques de forma que l'alumne/a sàpiga què se li demana en l'activitat i com s'avaluarà. Algunes activitats, com heu vist, es plantegen per atendre la diversitat de l’alumnat i, per tant, seran accessibles segons els criteris pertinents.

Respecte les qualificacions es pot fer ús del llibre de qualificacions de Moodle: cada professor/a pot modificar les qualificacions de cada activitat segons consideri, fent us d'escales, qualificacions numèriques o qualificacions avançades. Es podria fins i tot deixar cada activitat sense qualificació i que únicament serveixi per avaluar i donar retroacció a l'alumne. El professor/a ha de valorar si tenir presents aquestes consideracions.

Teniu més informació sobre com treballar amb el llibre de qualificacions en aquest vídeo:

Llibre de qualificacions

Avaluació inicial.

Cal esbrinar quins són els coneixements previs que té l'alumnat sobre els mòduls que es treballaran, tant per adequar les activitats que es desenvoluparan en la segona fase (formativa),com per tenir un punt de referència del nivell evolutiu de l'alumnat. A l'inici del curs i en el desenvolupament de cada unitat es presenta una activitat d'avaluació inicial. L'avaluació inicial del curs permet també assignar l'alumnat als diferents grups de diversitat previstos (navegants, exploradors, investigadors), a banda del coneixement de cada alumne que pugui tenir el professor/a.

Avaluació formativa i formadora.

En cada mòdul s'inclouen un conjunt d'activitats d'aprenentatge i desenvolupament que l'alumnat anirà treballant progressivament i amb les quals, de manera activa, va assolint les competències i els objectius programats.

Pràcticament totes les activitats són avaluables i es proporcionen diferents instruments d'avaluació com rúbriques per algunes activitats. A més de l'avaluació formativa per part del professorat, es proposa l'avaluació formadora amb coavaluació de l'alumnat (tallers).

Criteris d’avaluació normatius

Per elaborar els criteris d'avaluació didàctics de cada mòdul s'han observat els criteris específics d'avaluació per la matèria de Física i Química de 2ESO recollits en el decret 187/2015. de 25 d'agost. Concretament:

- 1. Plantejar preguntes investigables, dissenyar petites investigacions per donar-li resposta i elaborar els informes corresponents.
- 2. Interpretar els diferents punts de vista en una controvèrsia científica a partir de llegir críticament documents sobre recerques fetes per altres i valorar-ne els procediments i les raons aportades.
- 4. Valorar la utilitat de les màquines simples en la transformació d'un moviment i la reducció de la força aplicada necessària.
- 7. Identificar el paper de les forces com a causa dels canvis en l'estat de moviment i les deformacions i relacionar-ho amb situacions de la vida quotidiana.
- 8. Establir la velocitat d'un cos com la relació entre el desplaçament i el temps emprat.