Title: Introducció del tema
Course: Física i Química 2n ESO 1r T

1. Presentació del tema

Sabries definir què és la Ciència? I la Física i la Química? Creus que els signes del Zodíac basats en les constel·lacions són Ciència?

En aquest mòdul definirem què és la Ciència i aprendrem a distingir-la de les pseudociències, aquelles que es fan passar per ciència però no ho són. També, esbrinarem què és el que estudia la Física i la Química, la qual cosa ens ajudarà a tenir present en tot moment el que estudiarem al llarg del curs, és a dir, "de què va tot això". Finalment, estudiarem com aplicar el mètode científic i quines són les seves fases.

2. En aquest mòdul aprendràs a:

- Delimitar l'objecte d'estudi de la Física i la Química.
- Conèixer el mètode científic.
- Identificar els passos per dur a terme una investigació.
- Distingir entre ciència i pseudociència.

3. Activitats

Al començament de l'apartat Activitats del mòdul, trobaràs una activitat inicial per introduir el tema.

A continuació veuràs que hi ha unes activitats de desenvolupament del mòdul, de tipus , són activitats interactives i autoavaluables del tipus resposta única, resposta múltiple, omple els espais buits, arrossega i deixa anar, marcar les paraules, etc. A més, trobaràs quadres amb les idees clau que t'ajudaran a realitzar aquestes activitats. Està clarament explicat el que hauràs de fer en els diferents exercicis.

Algunes d'aquestes activitats mostren enllaços a activitats de tipus tasca que hauràs de fer i trametre al professorat per a la seva correcció.

El mòdul acaba amb tres activitats més: confecció d'un mapa conceptual (taller ), una pràctica (tasca ) i un qüestionari que pot servir com a examen o per repassar el que s'ha vist.

4. Pla de treball

El teu professor/a et guiarà al llarg de tema i et pautarà les activitats que hauràs d'anar fent.

Cal que vigilis sovint el calendari i als fòrums d'avisos i notícies i de Dubtes del curs.

A l'apartat Recursos, trobaràs uns apunts en format llibre , amb l'explicació dels conceptes tractats i recursos que t'ajudaran a entendre'ls. Serveixen com a llibre de consulta en cas que tinguis algun dubte mentre fas les activitats.

5. Avaluació

Exceptuant l'activitat inicial del mòdul, tota la resta d'activitats són avaluables.

Les activitats són autoavaluables (de correció automàtica), de manera que un cop acabades veuràs immediatament la teva qualificació i rebràs una retroacció.

Algunes de les activitats tipus tasca (com les pràctiques) s'avaluen mitjançant una rúbrica que pots consultar abans de fer-les, per saber que és el que més puntuarà.

El mapa conceptual també s'avalua mitjançant una rúbrica, però en aquest cas seran els teus companys de classe els que avaluaran el mapa i et posaran una qualificació. Tu també hauràs d'avaluar el mapa conceptual dels teus companys.

El qüestionari final del mòdul també és autoavaluable.