Title: Introducció del tema
Course: Física i Química 2n ESO 1r T

1. Presentació del tema

Quan estàs mirant la tele... diries que la tele està en repòs o està en moviment? Si la resposta és "en repòs", per què? Si la resposta és "en moviment", per què? Pot ser que estigui en repòs i en moviment alhora? Sembla una resposta fàcil eh?, però potser no ho és tant...

En aquest mòdul parlarem del moviment dels cossos i aprendrem a distingir quan un cos està en moviment o en repòs des del punt de vista de la Física, és a dir, la relativitat del moviment.

Estudiarem què és un sistema de referència i les magnituds que ens permeten descriure el moviment d'un cos. Farem una sèrie d'activitats que us portaran a esbrinar per vosaltres mateixos les variables de les que depèn el moviment.

2. En aquest mòdul aprendràs a:

- Definir el concepte de moviment i adonar-se de la seva relativitat.
- Conèixer les diferents magnituds per descriure el moviment d'un cos i la seva dependència del temps.
- Descriure un moviment rectilini uniforme (MRU).
- Elaborar gràfiques per representar el moviment i utilitzar-les per extrapolar dades sobre el moviment de l'objecte en qüestió.
- Realitzar càlculs matemàtics senzills per resoldre problemes.

3. Activitats

Al començament de l'apartat Activitats del mòdul, trobaràs una activitat inicial per introduir el tema.

A continuació veuràs que hi ha unes activitats de desenvolupament del mòdul, de tipus , són activitats interactives i autoavaluables del tipus resposta única, resposta múltiple, omple els espais buits, arrossega i deixa anar, marcar les paraules, etc. A més, trobaràs quadres amb les idees clau que t'ajudaran a realitzar aquestes activitats. Està clarament explicat el que hauràs de fer en els diferents exercicis.

Algunes d'aquestes activitats mostren enllaços a activitats de tipus tasca que hauràs de fer i trametre al professorat per a la seva correcció.

El mòdul acaba amb tres activitats més: confecció d'un mapa conceptual (taller ), una  pràctica (tasca ) i un qüestionari que pot servir com a examen o per repassar el que s'ha vist.

4. Pla de treball

El teu professor/a et guiarà al llarg de tema i et pautarà les activitats que hauràs d'anar fent.

Cal que vigilis sovint el calendari i als fòrums d'avisos i notícies i de Dubtes del curs.

A l'apartat Recursos, trobaràs uns apunts en format llibre , amb l'explicació dels conceptes tractats i recursos que t'ajudaran a entendre'ls. Serveixen com a llibre de consulta en cas que tinguis algun dubte mentre fas les activitats.

5. Avaluació

Exceptuant l'activitat inicial del mòdul, tota la resta d'activitats són avaluables.

Les activitats són autoavaluables (de correció automàtica), de manera que un cop acabades veuràs immediatament la teva qualificació i rebràs una retroacció.

Algunes de les activitats tipus tasca (com les pràctiques) s'avaluen mitjançant una  rúbrica que pots consultar abans de fer-les, per saber que és el que més puntuarà.

El mapa conceptual també s'avalua mitjançant una rúbrica, però en aquest cas seran els teus companys de classe els que avaluaran el mapa i et posaran una qualificació. Tu també hauràs d'avaluar el mapa conceptual dels teus companys.

El qüestionari final de cada mòdul també és autoavaluable.